Tawsit-agi n tmedyazt temgarad ɣef tmedyazt tamensayt, ama deg yisental i d-tettawi, ama deg talɣiwin d umawal s wayes tettwaru, ama deg tmenna-s, tewwid aṭas n umaynut i tmedyazt taqbaylit, simmal tettnarni trennu akken i d-yura M.DJELLAOUI:di taggara n lqarn wis seɛṭac timetti taqbaylit temmuger-d anarni n wudmawen n tmetti d wayen i tt-yerzan ama deg tudert deg yidles akked tsertit, yewweḍ usnulfu n tmedyazt, anda tuɣal d tamaynut teffeɣ i wayen iwilef umdan yettmeslay-d fella-s, truḥ seg wayen ssnen ɣer wayen ur ssinen, ula d amedyaz ibeddel yewwi-d tikta timaynutin seg wayen i d-yettmudu deg usefru , ama seg tama n tikta d wawalen yessemras..12